AlexejDobrolubov/national_council_slovak_2010 huggingface dataset:
49. schôdza NR SR - 5.deň - B. popoludní
Dátum: 2026-04-21
Poslanec: Dubovický, Richard 
Druh vystúpenia: Vystúpenie s faktickou poznámkou

92. Ďakujem pekne za slovo, pán predsedajúci. Beáta, ja si myslím, že momentálne si im ukázala zrkadlo ich práce za posledné dni a ešte dobre, že sme nešli hlbšie do minulosti, lebo bolo by to na dlho, čo sa týka efektivity ich zákonov, respektíve zákonov, ktoré pomáhajú ľuďom. Ale čo ma teší, že trošku si tak vyvolala tú diskusiu na tej opačnej strane, lebo nepamätám si, že by ktorýkoľvek iný rečník mal až tri faktické poznámky z radov koalície, takže možnože nejakým spôsobom si otvorila im oči a chcú povedať, že, že sťahujú tento zákon, lebo pochopili, po tom všetkom, čo im tu rozprávame, že nie je dobrý zákon, nepomáha nikomu, nemajú deväťdesiatku a vstúpili si do svedomia. Ďakujem.
49. schôdza NR SR - 5.deň - B. popoludní
Dátum: 2026-04-21
Poslanec: Dubovický, Richard 
Druh vystúpenia: Vystúpenie s faktickou poznámkou

76. Ďakujem za slovo, pán predsedajúci. Dávid, hovoril si o tom, že poslanci by si zaslúžili o jeden rok dlhšie to obdobie za odmenu, ale tak oni asi chcú za šírenie strachu, lebo ja, čo si tu pamätám, čo tu sedíme celý čas, tak len buď šíria dezinformácie, strach, ale však ono to je vidno aj na predsedovi strany HLAS, že kto ich zastupuje. Takže, áno, treba si otvorene povedať, že tento návrh prišiel od strán SNS a HLAS, strana HLAS hovorí o sebe, že je strana regiónov. Ak je toto strana regiónov, tak Boh ochráň naše Slovensko, lebo veľa toho pre tie regióny ozaj že neurobili. Jedine, čo viem tak povedať, čo neurobili, tak je napríklad to, že prosím vás, urobte niečo s ministrom investícií, aby prestal blokovať tie peniaze pre tie samosprávy. Mi nechcite povedať, že tí starostovia, primátori vám nehovoria o tom, ako toto ministerstvo blokuje tieto peniaze. A ja osobne by som aj povedal, že táto debata k tomuto ústavnému zákonu je nanajvýš, myslím si, že korektná z našej strany. Ja viem, že sa to ťažko počúva. Viem, že sa ťažko počúva to, že existuje desiatky argumentov, prečo práve tento zákon by súčasná opozícia nemala podporiť, nemala podporiť túto zmenu ústavy, s ktorou prišla koalícia, a že to prakticky nič nerieši. A čo sa týka nejakým spôsobom nejakej diskusie, to, že sa niekto prihlásil alebo neprihlásil, to ma vôbec neprekvapuje, lebo oni sa prihlásia vtedy, keď potrebujú niekoho okydať, na niekoho útočiť alebo šíriť klamstvo.
49. schôdza NR SR - 5.deň - B. popoludní
Dátum: 2026-04-21
Poslanec: Dubovický, Richard 
Druh vystúpenia: Vystúpenie s faktickou poznámkou

56. Ďakujem za slovo, pán predseda. Pán poslanec Hlina, ja som vás počúval celý čas, ale s jedným tvrdením nesúhlasím. Ste povedali, že peňazí je málo. Ale ja keď tak sa pozerám na tú minulosť a tak ďalej, ako hospodári naša súčasná vláda, ja si osobne myslím, že tých peňazí je celkom dosť. Len povedzme, že súčasná vládna koalícia s tými peniazmi nevie pracovať. A, áno, súhlasím s tým všetkým, čo ste povedali, že tá reforma verejnej správy a že fakt, že nemáme na to, že by sme mali tritisíc primátorov alebo starostov. Určite nemáme na to, aby sme mali 21-tisíc komunálnych poslancov na Slovensku. Takže to sú dosť veľké počty a myslím si, že Slováci, Slovenky si zaslúžia počuť tú tvrdú realitu, že ak sa tá samospráva chce mať lepšie, treba urobiť aj, nie že nepopulárne rozhodnutie, ale treba urobiť aj, povedzme, rozhodnutia také, ktoré nejakým spôsobom ušetria peniaze štátu, ušetria peniaze samosprávam a tie peniaze sa preinvestujú napríklad do tej infraštruktúry. Však aj NKÚ, aj iné organizácie hovoria, že máme infraštruktúru vo veľmi zlom stave, mosty nám padajú. Však nedávno nám most takto spadol v Banskej Bystrici. A stačí ísť len, poviem, do Prešova, kde nebyť, nebyť toho, že samospráva si dokáže požičať úver, tak by nedokázala opravovať, povedzme, tú strategickú infraštruktúru, tie mosty, ktoré sú, povedzme, fungujú na tú medzinárodnú dopravu. A to je to, čo od začiatku ja tvrdím, že my sa nemôžeme na to pozerať tak, že predĺžime volebné obdobie a tým sa to akože zázračne vyrieši. My potrebujeme naštartovať tie samosprávy, musíme naštartovať tie financie tak, aby si samosprávy nemuseli požičiavať peniaze.
49. schôdza NR SR - 5.deň - B. popoludní
Dátum: 2026-04-21
Poslanec: Dubovický, Richard 
Druh vystúpenia: Vystúpenie s faktickou poznámkou

50. Ďakujem všetkým za faktické poznámky. Tak aby som začal od konca, pán Pročko, ja si myslím, že sama vládna koalícia neverí v tento zákon, že to je iba paródia toho, čo tu predkladajú, a ešte bez toho, že nemajú dohodu vôbec s opozíciou na tomto ústavnom zákone. A zbytočne mi tu budú tvrdiť, že chcú to starostovia, že chcú to primátori. Ja mám skôr opačnú skúsenosť, keď sa s nimi rozprávam, že skôr chcú mať stabilné financovanie ako jeden jednoročný mandát dlhšie. To, čo bolo spomenuté, dôvodová správa je absolútne odlišná ako doložka vplyvov. No ja by som možnože aj z tohto miesta aj vyzval pána podpredsedu, pána, vás, pán Žiga, aby ste vystúpili pred toto plénum a možnože z vašej pozície nám vysvetlili, že akým spôsobom chcete presvedčiť tých opozičných poslancov, aby zahlasovali za tento hlasácky ústavný zákon. A možnože by som sa aj tak trošku dotkol, že prečo je, napríklad zákon o verejnom obstarávaní nie je súčasťou takejto zmeny, že by sme nejakým spôsobom rozbehli tieto peniaze pre tie samosprávy. A tiež by som sa opýtal, že prečo pán Migaľ, respektíve pán minister Migaľ nejakým spôsobom brzdí financovanie, brzdí rôzne projekty na jeho ministerstve. Viete, máme toľko problémov, toľko problémov máme a my dáme takýto ústavný zákon zo štyroch na päť rokov. Takže mne to hlava trošku neberie, ale tak je vidieť, ako pracujete. Ale budem veľmi rád, keď sa koaliční poslanci prihlásia do ústnej rozpravy. Ja veľmi čakám, ak sa prihlásia koaliční. Ja sa tiež prihlásim, lebo myslím si, že diskusia o tomto ústavnom zákone je namieste a musíme si povedať vlastne, že akým smerom chceme, aby sa naše samosprávy posúvali ďalej. Ďakujem.
49. schôdza NR SR - 5.deň - B. popoludní
Dátum: 2026-04-21
Poslanec: Dubovický, Richard 
Druh vystúpenia: Vystúpenie s faktickou poznámkou

12. Ďakujem za slovo, pán predsedajúci. Vlado, veľmi pekne ti ďakujem za tvoje vystúpenie, ale ja mám na teba takú otázku, že ak tu diskutujeme o ústavnom zákone a momentálne všetky kluby alebo stanoviská všetkých opozičných klubov sú také, že to nechcú podporiť, tak je automaticky asi, keď tak matematicky to počítam, tak práveže tieto zákony nemajú žiadnu, žiadnu podporu v tomto parlamente. To je vec jedna. Čo sa týka nejakých projektov, ja absolútne nemôžem súhlasiť s tým, že súčasní starostovia, primátori alebo mestskí poslanci potrebujú dlhší mandát. To absolútne nepotrebujú. Obce a mestá potrebujú viac peňazí, stabilné financovanie. A dobrým príkladom toho je, že ako by mohlo fungovať mesto, obce, však stačí sa prejsť po celom Slovensku. Však je kopec obcí, malých, väčších miest, kde to funguje, kde sa dá niečo postaviť, ale takým dobrým príkladom je aj mesto Prešov, kedy sme za tri roky postavili veľký štadión. Samozrejme, že to bolo aj s finančnou injekciou, čo sa týka ministerstva športu alebo PSK, ale za tie tri roky sa to dalo vybudovať a máme projekt pomaly za 30 miliónov eur. Takže ja nebudem s tým súhlasiť, že si zaslúžime dlhšie mandáty, respektíve že tie obce, starostovia potrebujú dlhšie mandáty, tak ako si povedal, bez toho, aby prišlo aj to B, a to je napríklad aj to financovanie tých samospráv. Ďakujem.
52. schôdza NR SR - 11.deň - A. dopoludnia
Dátum: 2026-06-10
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

Tomáš, veľmi dobrá poznámka a tuto toto je tá ekonomická nesprávnosť, o ktorej som hovoril aj do budúcnosti a ktorú som vyžadoval tuto od pána ministra Panáčka, poslanca Svobodu, že ak do budúcnosti chcú prinášať pravidelné, každoročné výdavky na lieky do toho systému, tak nech sa nechvália úsporami, ktoré sú jednorazové. Oni zvýšili pravidelne to, že oni zvýšili, teda prekročili NKÚ, keď hovorí, že o 70 miliónov prekročili rozpočet a získajú jednorazové platby od tých farmafiriem, ktoré sa tu roky nevynucovali, tak to znamená, že tento rok dosiahli vyrovnané rozpočtovanie v liekoch, ale ďalší rok tam tých 70 miliónov zostane a ešte sa to bude navyšovať. A teraz ja sa pýtam, že čo, keď už ste tie peniaze získali naspäť, tak potom čo budete robiť ďalšie roky? A zároveň ja trošku považujem aj za faulovanie to, že keď vy sa tu vyhovárate na nejakú reformu z roku 2022, čo ona sem pustila? Tak sa bavme aj o tom, čo sem pustila reforma v roku 2018 vášho spolustraníka Druckera. A ako sa vysporiadate s tými viacerými liekmi, ktoré v tom systéme ešte nie sú? Vy si môžete od tých liekov podľa súčasnej legislatívy vypýtať farmakoekonomiku a môžete ich prehodnotiť. A ja sa pýtam, no tak povedzte nám, idete prehodnocovať tie lieky, ktoré sem pustil aj pán Drucker, keď sa vyhovárate na rok 2022? Však povedzte to v rozprave, prihláste sa a ideálne nie zbabelo tak, že si dáte záverečné slovo, ale tak, aby sme na vás mohli reagovať. Ďakujem.
52. schôdza NR SR - 11.deň - A. dopoludnia
Dátum: 2026-06-10
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

Ďakujem za slovo. No myslím tým to, že, keď sa prekročí nejaký objem tej spotreby tých liekov, tak máte tam nejaké sankcie, ktoré môžete vymáhať od tých farmaceutických. Však to popisuje NKÚ vo svojej správe. Ale toto, čo, toto o čom hovoríme, tak to sú jednorazové veci. To sa dohodne, že, ak niekto nedodrží zmluvné podmienky, ktoré sa dohadovali pri vstupe toho samotného lieku na ten náš trh. V zahraničí sa to dokonca robí takým spôsobom, a to ste vy do toho zákona momentálne nezaviedli, je to, že dáte trošku aj výkonové parametre. Ak sa ukáže, že ten liek, ktorý sem prišiel a nesplnil teda, že, že to sa volá tzv. spoluzodpovednosť tých výrobcov za tie lieky. To ja dneska tieto parametre, ale tieto parametre, ktoré, môžeme to tu rozprávať dlhšie, mám faktickú poznámku, to nestihneme, ale toto sú jednorazové veci pri tých liekoch prakticky. To sú, to sú veci, ktoré sa počítajú v jednotkách, desiatkach miliónov. Ja hovorím, že toto je kvapka v mori oproti tým 500 miliónom €, ktoré sa môžu prísť v tom 2030. Ak chcete zobrať peniaze na tých 500 miliónov €, tak nemôžete ísť po takýchto opatreniach. Musíte nájsť, musíte nájsť niečo radikálnejšie, niečo, čo proste ten pravidelný cash flow každoročný nejak upraví. A to ja sa pýtam, že, keď tu máme pravidelne zakategorizovaný liek, ktorý tu napríklad funguje od 2018, ktorému farmakoekonomika nevychádza, tak vy potrebujete pozerať sa na tie lieky, tie potrebujete trošku prehodnotiť, potrebujete im upraviť úhrady a toto ja od vás očakávam, že, ak chcete zobrať peniaze na nové lieky, zároveň si musíte veľmi, podľa mňa, blízko strážiť to, že, keď tie nové lieky sem pustíte, tak aj tým budete tú farmakoekonomiku kontrolovať. To znamená, že po tých troch rokoch budete, že tri roky nie, že budú mať neohrozené toto trhovú pozíciu, ale, že už pri tom vstupe ich budete trošku farmakoekonomicky kontrolovať. Nestíham už viac. Pardon, poslať.
52. schôdza NR SR - 10.deň - B. popoludní
Dátum: 2026-06-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

Predsedajúci. Janka, teraz nechať doktorku Fedorovú, doktorkou Fedorovou, lebo ona bola aj jedna z mnohých stretnutí, ktoré sme mali na výbore minulý týždeň. A ty si to nepočul, ale pán minister tu na mňa teda kričal, že, že však tie zmluvy sa uzatvárajú len na tri roky, preto to len vyčísľujeme. A toto je proste, že ten istý problém, čo urobili v 2022, čo ste, čo ste sa tu vy tým uháňali. Oni vyčíslili tie lieky na budúci rok a na tento rok a potom nedávali ďalšie, lebo povedali, že nevedia presne povedať, ako presne v akej intenzite budú chodiť a už potom nevyčísľovali a potom to ostatným vládam začalo padať takto presne. No a vy robíte teraz to isté. Vy poviete, že viete, tvárite sa, že my nevieme, čo to urobí ten štvrtý, piaty rok. My uzatvoríme zmluvu na tri roky a potom uvidíme teda, čo štvrtý, piaty rok to prinesie. Ale pravda je taká, že ten zákon máte napísaný tak, že po troch rokoch to idete prehodnotiť tú farmakoekonomiku. Nie je isté, že s tým tam niečo urobíte. Na vôbec na základe farmakoekonomiky. Môžete to na základe nejakých chemických interných skúšaní tej farmafirmy. Nemusíte vôbec dekategorizovať, ale tie lieky tu proste budú a budú tu aj štvrtý a piaty rok. A to už našťastie v tej doložke nemáte, lebo tam nie je akože, ale keby ste chceli, keby ste boli taký heroik, tak to tam môžete uviesť. Môžete tam uviesť aj tie úspory. Môžete tam započítať aj tie lieky, ktoré dnes čakajú na kategorizáciu. To je ten problém. Na tých ďalších stretnutiach, keď teda sa nerozprávame o stretnutí s Niho, ja som sa rozprával u výrobcov na AmCham, ktorý tu bol a som som sa ich presne pýtal. Oni boli šťastní, samozrejme, však prídeme, lieky, tržby, zisky budú stúpať. A ja som sa ich pýtal, že no tak ale na základe akej liekovej stratégie. Tak ju nikto nepovedal. Že povedali, že to je úloha štátu. Keď som sa pýtal pani Vulganovej pred rokom, čo ste mi prvýkrát urobili stretnutie na výbore, že aká je tá lieková stratégia, tak si ma vtedy zastavili, že my budeme riešiť len proces. Tak som sa na to spýtal znova teraz po roku a zase mi iba bolo povedané, že no tak nejakú predstavu máme, ale v tom zákone to zatiaľ nie je. No a to je ten problém. Pán poslanec Stachura.
52. schôdza NR SR - 10.deň - B. popoludní
Dátum: 2026-06-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

Ti za tvoj príspevok. Ty si nepočul naše vstupy, ale v zásade aj bez toho, aby si to počul, tak si zopakoval výhrady, ktoré sme tu mali my ostatní opoziční poslanci. Ja, keď som ich hovoril, tak som bol teda obvinený z toho, že mi tu niekto píše príspevky, tak ja by som možno dal takú akože úvahu, že, že, keď už tu všetci odborníci na zdravotníctve zo všetkých opozičných strán hovoria unisono o konkrétnych problémoch opakujúcich sa, tak by pravdepodobne bolo dôležité sa tým zamýšľať a, čo je ten spoločný menovateľ najväčší, je to, že koľko to bude stáť a akú budeme mať za tú hodnotu, za to hodnotu. A to, čo napríklad teraz aj pán minister hovoril vo faktickej poznámke, áno, bol to problém v 2022, že to rozpočtovanie bolo nesprávne. To je naozaj problém. Tí ľudia, keď prijímali legislatívnu, tú vtedajšiu legislatívu, tak nerozpočtovali ďalšie roky, kedy ešte tie lieky budú prichádzať tretí, štvrtý, piaty, šiesty rok. To je ten problém, ale rovnaký problém vám aj my vyčítame pri tejto legislatíve. Máme tu vyčíslené do roku 2029 sa mi zdá, nejakých 190 miliónov. V tej doložke vplyvov nemáte zahrnuté lieky, ktoré vystúpia dnes z kategorizácie a vstúpia do tej kategorizácie. Nemáte tam zahrnuté a to tam nehovoríte, lebo to je štruktúra tej doložky, ale tá pravda je taká, však nám povedzte teda, koľko odhadujete rozpočtový vplyv v roku 2030. Ja sa s vami stavím, že to bude okolo pol miliardy ročne, keď tam započítate dnešné lieky, ktoré vyjdú z kategorizácie. A toto a teraz ja sa nejdeme baviť o paybackoch, ktoré a o pokutách, ktoré vytiahnete z farmafiriem. Tu sa bavíme o desiatkach miliónov € a vy tu prinášate legislatívu, ktorá bude stáť pol miliardy €, tak neviete nám povedať tie zdroje, koľko to bude stáť presne, odkiaľ na to zoberiete a neviete nám povedať tú presnú prioritizáciu, len to tak mystifikujete a tak trošku naznačujete, že nejakú predstavu máte. Tak to dajte do toho zákona, keď tú predstavu máte.
52. schôdza NR SR - 10.deň - B. popoludní
Dátum: 2026-06-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

Vystúpiť k tomu, pán predseda, nikto asi nespochybňoval ten proces, akým to prechádzalo. Skôr sme spochybňovali ten výsledok a tie nedostatočné odpovede Ministerstva zdravotníctva teraz. Sám ste to videli teraz. Ja som v rozprave sa snažil byť relatívne vecný. Snažil som sa pýtať na konkrétne otázky. Snažil som sa, opieral som sa o vystúpenia NKÚ a UHP a v odpovede som zatiaľ jedine teda dostal, že či som teda monštrum, ktoré nechce lieky pre malé deti, dostal som zároveň nejaký ačohentizmus, že teda, že však tí v 2022 to tiež tak nerobili, tak, čo sa nás tu teda pýtate. Ja by som bol rád, keby sa táto diskusia posunula trošku ďalej. Reálne, ako podľa mňa tie opozičné výstupy zatiaľ boli, že vecné, držali sa vo vecnej rovine, nikto tu nezneužíval emócie. Mňa by zaujímalo proste, že odkiaľ to ministerstvo chce na to zobrať tie peniaze, aké sú tie úsporné opatrenia, ako ich má do akej veľkosti vyčíslené. A ako chce s tým rozpočtovým nárokom polmiliardovým, ktorý tu vznikne, nejak v priorite začať pracovať. To sú veci, ktoré by som chcel vedieť. Tiež ma nezaujíma, kto v roku 2022 alebo 2018 podpisoval aké zmluvy bez jeho hodnotenia. Zaujíma ma, že či to bude robiť tento minister. Alebo respektíve to nebude robiť a aké sú teda ako keby, že tie konkrétne opatrenia na tie úspory a prioritizáciu. To je podľa mňa dôležité. Samozrejme, vedel by som pochváliť viacero tých vecí. Je tam dobrých, čo sa týka stability generickej liečby alebo reexportu, boj proti reexportu alebo to, čo hovorí o tých cashbackoch, paybackoch, pýtaniach si naspäť od farmaceutických firiem, ale to sú jednorazové transfery. My sa tu bavíme o pravidelnom rozpočtovom nároku 500 miliónov € ročne od roku 2030 a to potrebujeme vedieť, ako bude… Rita pán poslanec.
52. schôdza NR SR - 10.deň - B. popoludní
Dátum: 2026-06-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

Ja som vôbec nehovoril o pripomienkach NIHO. Ja som hovoril o medzirezortnom pripomienkovom konaní ako celku. A viete, ono je to absurdné, keď mne minister tu vyčíta, že mne nejakí ľudia niečo napísali. My sme mali stretnutia organizované predsedom Balážom. Mali sme stretnutia na konferenciách, kde sme videli, aký majú ľudia názory. Ja osobne som sa rozprával s viacerými ľuďmi. Však nemyslím si, že nikto z nás sa tu chce hrať na experta na všetko. Však je úplne prirodzenou formou práce, že sa stretnem s ľuďmi v sektore, ktoré sú aj dokonca organizované koaličným predsedom výboru a vypočujem si, aký majú na ten názor. Toto všetko vychádza z tých oficiálnych stretnutí, ktoré ste vy ako koalícia organizovali. Ja som si ich neorganizoval. A všetky tie veci, ktoré vyčítate, ktoré sa zvaľujete na vládu v roku 2022, alebo ja by som mohol lízať aj do roku 18, keď sa tam za ministra Druckera dostalo viacerých liekov, ktoré tam ešte nie sú, tak ja chcem od vás jednoducho vedieť, ako tie veci vyriešite dnes. Ale váš prístup je momentálne taký, že však, keď to tam aj tí v 2022 dávali bez tej efektívnosti a bez tej farmakoekonomiky a bez prínosu pacienta, tak my to môžeme urobiť úplne rovno. Tak čo sa nám to teda pýtate? Však oni, keď mohli robiť, tak môžeme tak aj my. Ja sa tu jednoducho vás pýtam. Však prídete tu s doložkou vplyvov, ktorá nemá v tej doložke napísané žiadne úspory. Fakt žiadne úspory tam nie sú napísané, však si ju otvorte, pán kolega. Môžete si ju, jak ste si tam naštudovali ostatné veci, čo tam máte napísané, môžete si otvoriť aj doložku vplyvov. Nie sú tam žiadne úspory. V tej doložke je zároveň napísané, že 200 miliónov € bez súčasných liekov v kategorizácii, ktoré sú, budú náklady. Minulé analýzy štátnych orgánov hovoria, že to môže byť aj 500 miliónov €. Tak od vás chceme vedieť, ako to chcete zaplatiť. Však to je prirodzená otázka. Ska ďalej.
52. schôdza NR SR - 10.deň - B. popoludní
Dátum: 2026-06-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

Tým výnimkám len veľmi rýchlo. Verejný ochranca práv hovoril o tom, že ten výnimkový, teda tie, čo sa týka samotného paragrafu, to sa nemá meniť a prosiť podporu. Ale zároveň si uvedomuje, že ja som s ním sedel, bol som s ním na stretnutí, že ten rozpočtový problém, ktorý sa bude prenášať do kategorizácie po novom, tam zostáva. A o tom ja hovorím, viete, pán minister, môžeme sa baviť o tom stále, že kto v minulosti v 2022 nedodržiaval, ja neviem, NIHO odporúčania a pustil sem také a také lieky, však to rovnako sa môžeme baviť o 2018. Ale ja, mňa teda zaujíma, vy prichádzate so zákonom, ktorý 2030 – 31 má mať nábeh 0,5 miliardy € a mňa zaujíma teda, že, že odkiaľ na to zoberieme peniaze, pretože to už, viete, vaše vlády tam majú nábehové mechanizmy okolo desiatok miliónov € a povedzte mi kľudne, však môžete sa prihlásiť do rozpravy a keď mi poviete takéto, takéto, takéto úsporné opatrenia. Nie jednorazové paybacky, cashbacky, ktoré si tu vypýtam. Je to v poriadku aj zľavy nástupe, ale to sa rozprávame o jednotkách miliónov €? Ja by som chcel vedieť, ako vy zabezpečíte tie zdroje, lebo ak ich nezabezpečíte, tak budete mať tvrdé rozpočtové obmedzenia od Ministerstva financií a keď budete mať požiadavku 500 miliónov € a vám dá Ministerstvo financií s tými úsporami iba 100 miliónov €, tak vy nedostanete viac a o 80 % tých liekov sa vám do toho systému nedostane. To ja dnes nevidím. Máte tú doložku vplyvov uvedenú. V tej doložke vplyvov tie úspory nemáte ošetrené. Hovoríte tam len o nejakých nákladoch. Však to sú vaše vlastné ministerské dokumenty. Tak kľudne sa prihláste do rozpravy. Povedzte mi, ako teda vy už budete rešpektovať odporúčania NIHO, lebo v tom zákone to vyzerá tak, že ho nejdete rešpektovať. Ako získať tie úspory? Ako budete prioritizovať? Pretože o tom je tá debata, nie o tom, kto čo urobil v 2023, 18. alebo koľko po kaťom.
52. schôdza NR SR - 10.deň - A. dopoludnia
Dátum: 2026-06-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

Ja neviem, či to je, či máte chybu niekde medzi vami a sekretariátom, ale hovoriť mi, že nechodím na stretnutia, na ktoré som nedostal pozvánku, napríklad na liekovú politiku, je také proste, viete, vyčítať mi niečo, kam ma nepozvete, je také zvláštne minimálne. A ja vaše slovo, prepáčte, že si vaše slovo nevážim, ale viete, ja som sa za vami chodil iniciatívne napríklad ohľadom doprovodov z zdravotne ťažko postihnutých v nemocniciach, keď sa riešili deti. Žiadna odozva, už ste sa mi nikdy neozvali. Do na štyri oči na ministerstve ste mi sľúbili, že zavoláte ma k tej vajnorskej nemocnici, že sa budeme baviť o tom, ako to má vyzerať, že urobíte opozičné stretnutie u vás na ministerstve. Pozvánka už nikdy v živote neprišla. Tak žiaľ, mojím jediným spôsobom je, ako na to upozorňovať vás, keď prídete sem do Národnej rady, a to je moja práca vám ukazovať tie nedostatky. Minulý týždeň sme mali tri výbory. Na iniciatívu pána Baláža, ani na jednom výbore k tomu k tomu liekovom zákonu ste neboli na tom pracovnom stretnutí. Ja som tam bol a keby ste ma pozvali aj na to stretnutie na ministerstve, tak vám poviem rovnako moje výhrady, ako som ich povedal tam. Je to moja práca vám to tu hovoriť, reprezentovať občanov a upozorňovať vás, čo ste zmrvili. A zároveň, viete, viete, ako nejaký ambasádor duševného zdravia mladých sa tu, však to je falošné od vás. Keď ste tu mali ten zákon, ktorý sme tu riešili pol roka v Národnej rade a sme vám hovorili, stáli sme, boli tu, mali sme tu pracovné stretnutia s psychologickou komorou, mali sme tu stretnutia s hlavnými odborníkmi, mali sme tu so stakeholdermi, ktorí vám hovorili, ako ten zákon sa má vylepšiť, ktorí vám hovorili, že potrebujeme tú psychoterapiu, ktorí vám hovorili, že potrebujeme tých školských psychológov v tých školách. No tak potom ste si prijali zákon taký, aký ste chceli, a vôbec ste si ho nepočúvali. A pán minister rozprával tu o nekonečných koncepciách, no tak prijmite ďalšiu koncepciu, ako ste prijali koncepciu o ľudských zdrojoch, ale nič nenaplníte. Toto je váš problém. Vy prijímate nekonečné koncepcie, ale potom reálne opatrenia a reálny dosah a reálna pomoc pre ľudí už nechodí. Toto je presne váš štýl. Nekonečné koncepcie a stratégie. Povedz, aj sa